user
Mitä tarkoittaa virtuaalivaluutta tai kryptovaluutta?
assistant
Virtuaalivaluutta on määritelty uudessa rahanpesudirektiivissä 1). Virtuaalivaluutoille on yhtäläistä, että:

ne eivät ole keskuspankin tai viranomaisen liikkeeseen laskemia tai takaamia
niitä ei välttämättä ole kytketty lailliseksi maksuvälineeksi vahvistettuun valuuttaan
niillä ei ole samaa oikeudellista asemaa kuin valuutalla tai rahalla
luonnolliset henkilöt tai oikeushenkilöt hyväksyvät niitä vaihdantavälineinä
niitä voidaan siirtää, varastoida ja myydä sähköisesti.
Yksi kuuluisimmista virtuaalivaluutoista on Bitcoin, joka on hajautettu, lailliseen maksuvälineeseen, kuten euroon, vaihdettava virtuaalivaluutta. Se on myös ensimmäinen kryptovaluutta eli salausalgoritmiikkaan perustuva virtuaalivaluutta. Kryptovaluutta rakentuu julkisille ja yksityisille avaimille, joilla siirretään arvoa henkilöltä toiselle ja jotka salataan ennen jokaista siirtoa.